****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Pápež František: „Nikto sa nezachráni sám“

Všetci žijeme pod jednou oblohou a v mene Boha sa my, jeho stvorenia, musíme uznať za bratov a sestry. V týchto rokoch sme kráčali ako bratia s vedomím, že rešpektujúc naše príslušné kultúry a tradície sme povolaní budovať bratstvo ako zábranu proti nenávisti, násiliu a nespravodlivosti. Bratstvo je jednou zo základných a univerzálnych hodnôt, ktoré by mali byť základom vzťahov medzi národmi tak, aby sa tí, ktorí trpia alebo sú znevýhodnení, necítili vylúčení a zabudnutí, ale aby boli prijatí a podporovaní ako súčasť jednej ľudskej rodiny. Sme bratia! Všetci sa v našom vzájomnom zdieľaní bratského cítenia musíme stať šíriteľmi kultúry pokoja, ktorá podporuje trvalo udržateľný rozvoj, toleranciu, začlenenie, vzájomné porozumenie a solidaritu. Všetci sme rôzni, a predsa všetci rovnakí, a toto obdobie pandémie nám to ukázalo. Ešte raz opakujem: sami sa nezachránime! Všetci žijeme pod jednou oblohou a v mene Boha sa my, jeho stvorenia, musíme uznať za bratov a sestry. Ako veriaci, ktorí patria k rôznym náboženským tradíciám, máme plniť svoju úlohu. Aká je to úloha? Pomáhať našim bratom a sestrám, aby pozdvihli pohľad a modlitby k nebu. Pozdvihnime oči k nebu, lebo kto sa úprimným srdcom klania Bohu, miluje aj svojho blížneho. Bratstvo nás vedie k tomu, aby sme sa otvorili Otcovi všetkých a videli v druhom brata a sestru, aby sme sa delili o život, podporovali sa navzájom, milovali a poznávali druhých. Je vhodný deň na to, aby sme si podali ruky, aby sme oslávili našu jednotu v rozmanitosti – jednotu, nie uniformitu, jednotu v rozmanitosti – a povedali komunitám a spoločnostiam, v ktorých žijeme, že nastal čas bratstva. Všetci spolu, pretože je zásadne dôležité byť solidárnymi navzájom. A preto opakujem, že dnes nie je čas na ľahostajnosť: buď sme bratmi, alebo sa všetko rúca. A to nie je akési čisto literárne vyjadrenie tragédie, nie: je to pravda! Buď budeme bratia, alebo sa všetko zrúti; vidíme to v malých vojnách, v tejto rozkúskovanej tretej svetovej vojne, ako sa ničia národy, ako deti nemajú čo jesť, ako upadá vzdelávanie... Je to deštrukcia. Teraz nie je čas na zábudlivosť. Každý deň si musíme pripomínať, čo Boh povedal Abrahámovi: že keď pozdvihne pohľad k hviezdam na oblohe, uvidí prísľub svojho potomstva, teda nás . Prísľub, ktorý sa následne naplnil aj v našich životoch: prísľub bratstva širokého a žiarivého ako hviezdy na oblohe! Cesta bratstva je dlhá, a je to cesta náročná, ale je záchrannou kotvou pre ľudstvo. Toľkým signálom hrozby, temným časom, logike konfliktu dávame do protiváhy znak bratstva, ktoré tým, že druhého prijíma a rešpektuje jeho identitu, nabáda ho na spoločnú cestu. Nie rovnakí, nie: bratia, každý s vlastnou osobnosťou, so svojou jedinečnosťou. Vďaka všetkým, ktorí konajú s presvedčením, že sa dá žiť v harmónii a pokoji, vedomí si potreby bratskejšieho sveta, pretože všetci sme Božie stvorenia: bratia a sestry.“ *TKKBS, 4.2.2022*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y:   * Zmena počtu na sv. omšiach: Od stredy 12. januára sa podľa nariadenia vlády môžeme zúčastňovať na sv. omšiach vo väčšom počte. V Kokošovciach a Dulovej Vsi je to 100 ľudí, v ostatných kostoloch 50% kapacity sediacich veriacich. Všetci sú v režime OP. Zmena je v tom, že už sa nemusíte zapisovať na zoznamy. Vždy je potrebné mať pri sebe doklad o očkovaní, resp. prekonaní ochodenia za posledných 180 dní. Do tejto kategórie OP spadajú aj tí, ktorí z lekárskeho hľadiska nemôžu byť očkovaní. Mali by mať tiež pri sebe doklad od svojho všeobecného lekára. Rovnako platí, že aj deti do 12 rokov môžu spokojne prísť ! ! ! * Rozvedeným: Spoločenstvo Hnutie na pomoc rozvedeným kresťanom Vás pozýva na pravidelné mesačné stretnutie, ktoré sa uskutoční  dňa 15. februára 2022 o 17. hod. v Katolíckom kruhu, Jarkova 77 v Prešove. Téma: Kánonického proces v kauzách na vyhlásenie neplatnosti manželstva Stretnutie povedie ICLi. Jaroslav PASOK, súdny vikár Metropolitného tribunálu v Prešove spolu s advokátmi ICLic. Pavlom Bačikom a ICLic. Martinom Labanom. * Birmovanci: Tento týždeň bude stretnutie v piatok po sv. omšiach v Kokošovciach aj Dulovej Vsi. Ktorí tak ešte nespravili nech si pozrú film. Modlitby za Johna (Zlom) a napíšu o ňom zopár postrehov a povzbudení. * Adorácia: Kokošovce v utorok od 17 h. Dulova ves vo štvrtok od 17 h. * Rómovia: Katechéza pred 1. sv. prijímaním bude v stredu 9.2. od 16.00. h v Žehni * Rodičia prvoprijímajúcich: Stretnutie rodičov prvoprijímajúcich detí bude na budúcu nedeľu 13. februára o 14 hod. vo farskom kostole v Kokošovciach. Prosím nájdite si čas a príďte sa modliť aj poučiť vo výchove a kresťanskom živote. * Zlatá Baňa: Veľmi pekne prosíme veriacich o mimoriadny milodar na elektrické vykurovanie, ktoré sa inštalovalo v kostole prevodom na bankový účet: SK 78 0900 0000 0050 5125 5751. Vo farskom liste č.4 bolo uvedené nesprávne číslo. Darcom, ktorí preto nemohli zrealizovať svoj vklad sa úprimne ospravedlňujeme. Tým, ktorí na to upozornili veľmi pekne ďakujeme ! ! ! * Ďakovná púť do Ríma: Kto má záujem o ďakovnú púť do Ríma *(poďakovanie za návštevu sv. otca na Slovensku)* v dňoch 27.4. - 2.5.2022 v cene 315 € nech sa prihlási na adrese: [info@soltestravel.sk](mailto:info@soltestravel.sk). Putuje sa luxusným autobusom a ubytovanie je 3 krát s polpenziou. V sobotu 30.4. je špeciálna audiencia u sv. otca. Pozývame ! ! ! * Zapisovanie intencií: Už iba na sv. omše za živých predovšetkým. Ohláste sa... * Úmysel apoštolátu modlitby na február: Aby rehoľníčky a zasvätené ženy, ktorým ďakujem za ich misiu a odvahu i naďalej nachádzali nové odpovede na výzvy našej doby. Aby naši chorí obetovali svoje utrpenie za kňazské a rehoľné povolania.   *Pokojný nový rok Vám prajú a žehnajú Vás +++ kaplán Štefan a farár Ľubik*  BOHOSLUŽBY Farnosti KOKOŠOVCE  5.TÝŽDEŇ CEZ ROK(7.2.2022 – 13.2.2022)   |  |  |  |  |  |  | | --- | --- | --- | --- | --- | --- | | 7.2. | PO | *Pondelok 5. týždňa*  *cez rok* | KOKOŠOVCE | 7.30 | Vlastný úmysel | | Dulova Ves | 7.30 | + Ondrej + Margita a ost. rod. Krajňákovej a Džobanikovej *č.141* | | 8.2. | UT | *Utorok 5. týždňa*  *cez rok* | KOKOŠOVCE | 18.00 | + Mária *č.134* | | Lesíček | 16.30 | *Sv. liturgia* | | 9.2. | STR | *Streda 5.týždňa*  *cez rok* | Žehňa | 17.15 | + Iveta a ost. r. Polákovej *č.30* | | Zlatá Baňa | 18.00 | Poďakovanie za dar dcéry | | 10.2. | ŠT | *Sv. Školastiky, panny, Spomienka* | Dulova Ves | 18.00 | Duše v očistci *č.211* | | KOKOŠOVCE | 18.00 | + r. Bašistovej + r. Minarčíkovej  + r. Kováčovej + r. Rusnákovej*č.69* | | 11.2. | PIA | *Preblahoslavenej Panny Márie Lurdskej,*  *Ľubov. spomienka* | KOKOŠOVCE  *Birmovanci 18.40h* | 18.00 | + Jozef + Viera + Štefan  + Magda + Stano a ost. r. Lacovej, Vľaskovej, Kimákovej *č.37* | | Dulova Ves  *Birmovanci 18.30h* | 18.00 | + Ján + Mária + Jozef a ost. rod. Hlubikovej *č.142* | | 12.2. | SO | *S nedeľnou platnosťou* | KOKOŠOVCE | 18.00 | ZBP Pavol *č.125* | | Dulova Ves | 18.00 | ZBP rod. Vardžikova *č.51* | | 13.2. | NE | *6. nedeľa v období*  *cez rok* | Dulova Ves | 8.30 | Poďakovanie  za 50 r. Denisa *č.149* | | KOKOŠOVCE | 7.30 | Vlastný úmysel | | 10.30 | ZBP Jozef a rod. Vaškova *č.89* | | Zlatá Baňa | 9.00 | Za ružencové bratstvo | | Žehňa | 10.00 | Poďakovanie  za 65 r. Anton s rod. *č.127* | | Lesíček | 11.00 | *Sv. liturgia* |   „Dobrých ľudí napodobňuj,  zlých ľudí znášaj a všetkých ľudí miluj.  A daj si pozor. Lebo nevieš,  čo bude zajtra z toho, ktorý je dnes zlý.“  *sv. Augustín*  *Zamyslenie zo Slova medzi nami, 5.febr.2022*  *„Daj teda svojmu služobníkovi chápavé srdce. (1Kr 3,9)*  Šalamún síce vládol pred mnohými stáročiami, no jeho hlboká múdrosť je legendárna dodnes. Veď aj dnes o rozumne uvažujúcom človekovi neraz povieme: „Je múdry ako Šalamún kráľ.“  Hebrejský výraz *šomea, - „chápavý*“, spomenutý v Šalamúnovej modlitbe, možno preložiť aj ako „načúvajúci“. Šalamún teda prosil o „načúvajúce srdce“, ktoré počúva a poslúcha Pána. Uvedomoval si, že je v podstate ešte len „malý chlapec“ a že na to, aby vládol múdro, potrebuje Božiu múdrosť a úsudok. Možno si myslíš, že Šalamún dostal mimoriadny dar, ktorý nikto z nás nedostane. No predsa len všetci ľudia majú v sebe schopnosť počuť Boží hlas a kráčať po jeho cestách. Kniha prísloví prirovnáva ducha Božej múdrosti k žene, ktorá čaká, pripravená pomôcť tým, ktorí ju hľadajú(pozri Prís 1,20-32) Božiu múdrosť má teda na dosah skutočne každý, kto ju hľadá.  Čítanie Svätého Písma je jednoduchý a zaručený spôsob hľadania múdrosti a nadobúdania „chápavého srdca“ ktoré dokáže „rozlišovať medzi dobrým a zlým“. Najmä v múdroslovných knihách – v Prísloviach, Knihe Sirachovho syna, Jóbovi, v Knihe múdrosti a v Žalmoch – nájdeš stále toľko myšlienok, že sa z nich budeš môcť učiť celý život. Nájdeš v nich pravdy, ktoré obstáli v skúške času – pravdy, ktoré sú aktuálne pre teba rovnako, ako platili kedysi pred stáročiami.  Niektoré múdre výroky vo Svätom Písme sa líšia od názorov, ktoré je dnes počuť v médiách alebo spoločnosti. Možno sa dokonca líšia aj od tvojho vlastného názoru. Ale chápavé srdce je zároveň aj pokorné, je to srdce, ktoré sa túži pripodobňovať Božiemu srdcu. Čím viac budeš čítať múdre výroky a premýšľať o nich, tým viac bude tvoje srdce chápavejšie. Práve o toto prosil Šalamún vo svojej modlitbe – a to isté srdce chce Boh darovať aj tebe! Pane prosím ťa, daj mi chápavé srdce, schopné počúvať aj poslúchať.  [Človek](https://sk.wikiquote.org/wiki/%C4%8Clovek) má [tri](https://sk.wikiquote.org/wiki/Tri) [cesty](https://sk.wikiquote.org/wiki/Cesta) ako múdro konať.  Najskôr [premýšľaním](https://sk.wikiquote.org/wiki/Myslie%C5%A5): To je tá [najušľachtilejšia](https://sk.wikiquote.org/wiki/U%C5%A1%C4%BEachtilos%C5%A5).  Druhá [napodobovaním](https://sk.wikiquote.org/wiki/K%C3%B3pia): To je tá najľahšia.  Tretia [skúsenosťou](https://sk.wikiquote.org/wiki/Sk%C3%BAsenos%C5%A5): To je tá [najtvrdšia](https://sk.wikiquote.org/wiki/Tvrdos%C5%A5). *Konfucius* |